കേന്ദ്ര സിലബസ് പഠിച്ച വിദ്യാര്ഥികള്ക്ക് ഉപരിപഠന അവസരം ഇടപെടുമെന്ന് ഗവര്ണര് തിരുവനന്തപുരം: കേന്ദ്ര സിലബസില് പഠിക്കുന്ന വിദ്യാര്ഥികള്ക്ക് കേരളത്തില് ഉപരിപഠനത്തിന് അവസരങ്ങള് കുറയുന്ന പ്രശ്നത്തില് ഇടപെടാന് ഗവര്ണര് സന്നദ്ധതയറിയിച്ചു. ഇതു സംബന്ധിച്ച് സി.ബി.എസ്.ഇ സ്കൂള് മാനേജ്മന്െറ് അസോസിയേഷന് ഗവര്ണര്ക്ക് നിവേദനം നല്കിയിരുന്നു. വിദ്യാര്ഥികളുടെ പ്രയാസം മുഖ്യമന്ത്രിയുടെ ശ്രദ്ധയില് കൊണ്ടുവരാമെന്നും ആവശ്യമായ നടപടികള്ക്ക് കേന്ദ്ര സര്ക്കാറിനോടും സി.ബി.എസ്.ഇയോടും ശിപാര്ശ ചെയ്യാമെന്നും ഗവര്ണര് ഉറപ്പുനല്കി. കേന്ദ്ര സിലബസിലെ വിദ്യാര്ഥികള്ക്ക് കേരളത്തില്തന്നെ പഠിക്കാന് കഴിയുന്ന സാഹചര്യം ഉണ്ടാക്കണമെന്ന് ആവശ്യപ്പെട്ട് സി.ബി.എസ്.ഇ സ്കൂള് മാനേജ്മന്െറ് അസോസിയേഷന് ജനറല് സെക്രട്ടറി പി.എസ്. രാമചന്ദ്രന്, വൈസ് പ്രസിഡന്റ് ജെ. എബ്രഹാം, സംസ്ഥാന കമ്മിറ്റി അംഗം ജേക്കബ് ജോര്ജ് എന്നിവരാണ് ഗവര്ണര്ക്ക് നിവേദനം നല്കിയത്. cbse photos